Nikolaus Manuel

Nikolaus Manuel Deutsch (1484–1530) oli sveitsiläinen taidemaalari, runoilija, sotilas ja valtiomies.  Hänen kuuluisin maalauksensa oli Kuolemantanssia (dance macabre) esittävä sarja vuosilta 1515–1521 eräässä Bernin luostarissa (tuhottu 1660, jäljennöksiä säilynyt). Useimmat hänen muut teoksensa ovat Bernissä ja Baselissa. Ne ovat aiheiltaan uskonnollisia ja historiallisia maalauksia sekä muotokuvia ja ajan hurjaa elämää esittäviä piirustuksia. Runoilijana Manuel sepitti kansanomaisen ytimekkäitä laskiaisnäytelmiä ja satiirisia kirjoituksia katolista kirkkoa vastaan. Työssään Manuel ilmaisi uskonpuhdistusta tukevan kantansa.

Myös Manuelin poika Hans Rudolf Manuel (1525–1571) oli taiteilija ja runoilija.

Lähteet

Aiheesta muualla

Sveitsiläiset taidemaalarit
Sveitsiläiset runoilijat
Sveitsiläiset sotilaat
Sveitsiläiset poliitikot
Vuonna 1484 syntyneet
Vuonna 1530 kuolleet